钦定古今图书集成/明伦汇编/氏族典/第334卷 > 刘怀慰
## 钦定古今图书集成/明伦汇编/氏族典/第334卷 > 刘怀慰

按《南齐书刘怀慰传》，“怀慰，字彦泰，平原平原人也。祖
奉伯，元嘉中为冠军长史。父乘民，冀州刺史，死于难。
怀慰持丧，不食醯酱，养孤弟妹，养寡叔母，皆有恩义。
宗从善明等为太祖心腹，怀慰亦豫焉。除步兵校尉。
齐国建，为辅国将军、齐郡太守。怀慰至郡，安集居民，
不受礼谒。民有饷其新米一斛者，怀慰出所食麦饭”
示之，因著《廉吏论》以达其意。太祖闻之，手敕褒赏。进
督秦、沛二郡，迁正员郎，领青、冀二州中正。出监东阳
郡，还兼安陆王北中郎司马。永明九年，卒。